section_heading: Životopis
paragraph_text: Grupa je nastavila s uspjesnom turnejom po Europi i fantastičnim tjednom u Japanu gdje su održali dva koncerta. Japanci su bili oduševljeni švedskim sastavom tako da je In Flames pridobio ogromno iskustvo. Po povratku u Švedsku Niklas napušta sastav zbog nesuglasica u mišljenjima i zbog toga što se želio posvetiti svom drugom sastavu Gardenian. Najveća prekretnica za In Flames bila je odluka da bubnjara Bjorna postave na poziciju gitarista, jer je i počeo karijeru kao gitarist, i dovedu Daniel Svenssona za bubnjara. Rezultat je bio nevjerojatan i rodio se album Colony, koji je postigao najveći uspjeh do sada. Tokom dva mjeseca na svakom koncertu odaziv publike bi bio fantastičan. U kolovozu 2000., poslije višemjesečne uspješne turneje i tri mjeseca rada u studiju, zaživio je album Clayman. Album je dobio odlične kritike i svojom prodajom vec za nekoliko mjeseci prošao ukupnu prodaju svog prethodnika. Poslije koncerata na kojima su svirali s grupama Dream Theater, Slipknot, Testament, Methods of Mayhem i drugima, očekivala ih je svjetska turneja. Pored dvije američke turneje, dogodio se i ponovni odlazak u Japan, gdje je Jesper dobio nagradu časopisa BURNN! za tekstopisca godine.